

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2021 m. liepos 12 d. Nr. P17-46

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u iki 2028 m. balandžio 30 d. papildomai išnuomoti Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą Kaune, A. Juozapavičiaus pr. 57:

1. Administracines patalpas (pastato unikalus numeris – 1997-6006-2013, pastato bendras plotas – 3913,36 kv. metro, perduodamų patalpų indeksai – 3-26, 3-27, 3-28, 3-29, 3-30, 2-51, perduodamų patalpų bendras plotas – 103,20 kv. metro, su dalimi bendro naudojimo patalpų, perduodama bendro naudojimo patalpų ploto dalis – 26,23 kv. metro, visų perduodamų patalpų bendras plotas – 129,43 kv. metro).

2. 4/100 dalį kitų inžinerinių statinių – mašinų parkavimo aikštelės (unikalus numeris – 1997-6006-2057).

3. 4/100 dalį kitų inžinerinių statinių – kiemo statinių (unikalus numeris – 4400-1578-0966).

4. 4/100 dalį kitų inžinerinių statinių – kiemo aikštelės (unikalus numeris – 1997-6006-2046).

Generalinis direktorius Mindaugas Sinkevičius

Parengė

Snieguolė Kaminskienė